Водныя паходы з’яўляюцца для іх выдатнай нагодай для сацыялізацыі, рэалізацыі сваіх здольнасцей і, дарэчы, належнай ацэнкі гэтых здольнасцей. Так, за паход І катэгорыі складанасці працягласцю 160 км, здзейснены ў 2014 годзе па Случы і Прыпяці ад Салігорска да Турава і прадстаўлены на рэспубліканскі конкурс “Пазнай Радзіму — выхавай сябе”, вучні Аляксандра Генадзьевіча атрымалі дыплом І ступені. Падрыхтоўка да паходу была самая грунтоўная і вялася гурткоўцамі на працягу навучальнага года. Фарміраванне экіпажаў і размеркаванне абавязкаў адбывалася з улікам паходнага вопыту навучэнцаў. Так былі вызначаны капітаны экіпажаў, матросамі сталі навучэнцы, якія да гэтага не ўдзельнічалі ў водных паходах або недастаткова асвоілі неабходныя навыкі. Усё рабілася для выключэння няшчасных выпадкаў на маршруце.